O castiello d'Obano ye un castiello aragonés debantato en a segunda metat d'o sieglo XI, en tiempos de Sancho Remíriz, en estilo romanico. Se troba situato en l'actual termin municipal de Luna, en a comarca aragonesa de Cinco Villas y provincia de Zaragoza, a o canto d'o río Arba de Biel.

A suya función yera de cosirar as vías de comunicación entre Uesca y Exeya d'os Caballers en o eixe este-ueste, encara que tamién a de parar a conquiesta d'Exeya d'os Caballers y d'a mesma Luna en o eixe norte-sud. En 1083 a suya ilesia perteneixeba a o monesterio de Sant Chuan d'a Penya, y dimpués estió propiedat d'a Orden d'o Temple, fendo asinas parte d'as propiedaz d'os templers en a Corona d'Aragón por donación d'o rei Alifonso II d'Aragón. A os suyos piez se devantó o lugar d'Obano, hue despoblato.

Vinclos externos
Castillo de Obano en www.luna.es.
Castillo de Obano en www.romanicoaragones.com.
Castiello d'Obano